V súlade so zákonom č. 91/2010 z. z. o podpore cestovného ruchu v znení neskorších predpisov možno poskytnutú dotáciu použiť na

1. marketing a propagáciu, najmä na účasť na veľtrhoch, výstavách, prezentáciách, tvorbu webového sídla, tvorbu loga organizácie cestovného ruchu, elektronický marketing, tvorbu zľavových produktov, tvorbu propagačných a informačných tlačovín okrem knižných publikácií,
2. činnosť turistického informačného centra zriadeného organizáciou cestovného ruchu okrem nákladov na mzdy,

Cieľom je podporiť udržateľnosť TIC, ktorá spočíva predovšetkým v zlepšení kvality poskytovaných služieb a posilnení postavenia TIC, ktoré svojou činnosťou  plnia funkciu prvého kontaktu s prichádzajúcimi  turistami.

Poskytnutú dotáciu bude možné použiť na úhradu nákladov spojených s bežnou prevádzkou TIC zriadeného OCR, ktorými sa taxatívne rozumejú úhrady za telekomunikačné služby (telefón - pevná linka, mobilné telefóny), fax, úhrady za služby Slovenskej pošty, internetové pripojenie pre zamestnancov TIC, nájomné a úhrady za spotrebu elektriny, plynu, vody, odvoz smetí a náklady na kúrenie. Žiadne iné náklady nebude možné uhradiť z dotácie poskytnutej ministerstvom. Tieto náklady, resp. podaktivity je prijímateľ dotácie povinný presne vymedziť v projekte v rámci aktivity „Činnosť TIC“.

1. tvorbu a prevádzku rezervačného systému,
2. tvorbu a podporu udržateľných produktov cestovného ruchu,
3. podporu atraktivít danej lokality tak, aby sa stali súčasťou stálej ponuky v cestovnom ruchu,
4. infraštruktúru cestovného ruchu okrem výstavby zariadení určených na ubytovanie,
5. zabezpečenie strategických, koncepčných a analytických materiálov a dokumentov, štatistík a prieskumov,
6. zavedenie a udržiavanie hodnotiaceho systému kvality služieb,
7. vzdelávacie aktivity zamerané na skvalitnenie a rozvoj destinácie a cestovného ruchu v nej.

Na poskytnutie dotácie nie je právny nárok.

1. Dotáciu štátu nemožno poskytnúť na
2. mzdy a prevádzkové náklady žiadateľa o dotáciu zo štátneho rozpočtu,
3. splácanie úverov a úrokov z úverov, úrokov z omeškania, zmluvných pokút a pokút uložených podľa osobitných predpisov,
4. úhrady záväzkov žiadateľa o dotáciu zo štátneho rozpočtu z predchádzajúcich rokov,
5. refundácie výdavkov žiadateľa o dotáciu zo štátneho rozpočtu z predchádzajúcich rokov,
6. plnenie záväzkov žiadateľa o dotáciu zo štátneho rozpočtu súvisiacich s príjmom z fondov a grantov z Európskej únie a grantov vyplývajúcich z medzinárodných zmlúv uzatvorených medzi Slovenskou republikou a inými štátmi.